《中秋同栗梦吉饮》
明代·高叔嗣

罢酒俱不乐，开帘望北轩。
寒星出户少，秋露坠衣繁。
散步怜新咏，平居想故园。
空庭今夜月，客思岂堪言。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。